Diari Oficial de la Generalitat Valenciana


Sumari del DOGV 5276, del 08-06-2006 (2006/5911)

RESOLUCIÓ de 10 de maig de 2006, de la Conselleria d'Economia, Hisenda i Ocupació, sobre l'acceptació de la cessió gratuïta de dues parcel·les de 1.121,60 i 2.091,68 m2 de superfície, situades a València, carrer del Marqués de Caro i carrer de la Beneficència, realitzada per l'ajuntament del dit municipi a favor de la Generalitat, per a ser destinades a l'ampliació i regularització patrimonial de l'IES Barri del Carme.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5911


Data del document
:   10-05-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària
    * transmissió de la propietat

RESOLUCIÓ de 10 de maig de 2006, de la Conselleria d'Economia, Hisenda i Ocupació, sobre l'acceptació de la cessió gratuïta de dues parcel·les de 1.121,60 i 2.091,68 m2 de superfície, situades a València, carrer del Marqués de Caro i carrer de la Beneficència, realitzada per l'ajuntament del dit municipi a favor de la Generalitat, per a ser destinades a l'ampliació i regularització patrimonial de l'IES Barri del Carme. [2006/A5911]   
L'Ajuntament de València, en sessió plenària realitzada el dia 31 d'octubre del 2003, va acordar la cessió gratuïta a la Generalitat de la parcel·la de la seua propietat, de 1.121,60 metres quadrats de superfície, situada al carrer del Marqués de Caro números 7 i 9, que confronta: nord, parcel·la que dóna al carrer del Marqués de Caro 11; sud, carrer del Doctor Chiarri; est, carrer del Marqués de Caro, i oest, parcel·la institut Barri del Carme.  
La Junta de Govern Local de l'Ajuntament de València, en sessió ordinària realitzada l'11 de febrer del 2005, va acordar cedir gratuïtament a la Generalitat la parcel·la de 2.091,68 metres quadrats, que correspon a l'actual institut Barri del Carme, situada al carrer de la Beneficència, que confronta: al nord, carrer de Na Jordana; sud, edifici amb entrada amb el carrer de la Beneficència 16 i parcel·la municipal destinada a xarxa viària; est, mitgera d'edifici en carrer de Na Jordana 25 i 27 i parcel·la destinada a ampliació de l'institut, i oest, carrer de la Beneficència.  
Les cessions es realitzen amb la finalitat de destinar les parcel·les a l'ampliació i regularització patrimonial de l'institut Barri del Carme, de mode permanent, les quals revertiran a la corporació, en cas d'incompliment, amb totes les seues pertinences i accessions.  
Consta en els acords de cessió que l'ajuntament ha complit el que disposa l'article 110 del Reglament de Béns de les Entitats Locals.  
L'article 44 de la Llei 14/2003, de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que «2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.». En conseqüència, una vegada perfeccionada la cessió i acceptació, l'immoble queda automàticament afecte al servici públic educatiu i adscrit a la Conselleria de Cultura, Educació i Esport a la qual correspon la seua administració, defensa i conservació.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de València de les parcel·les següents:  
A. Parcel·la de 1.121,60 metres quadrats de superfície, situada al carrer del Marqués de Caro números 7 i 9, que confronta: nord, parcel·la que dóna al carrer del Marqués de Caro 11; sud, carrer del Doctor Chiarri; est, carrer del Marqués de Caro, i oest, parcel·la institut Barri del Carme.  
La parcel·la està composta de dues finques, les referències cadastrals de les qual són 6000026RX3571T4350GF i 5033179PM6267S2105NZ, adquirides per l'ajuntament per mitjà d'actes de pagament i ocupació de data 24 d'octubre de 1994, i inscrites en el Registre de la Propietat 10 de València, tom 2852, llibre 89, folis 85 i 87, i finques números 4833 i 4834.  
B. Parcel·la de 2.091,68 metres quadrats, que correspon a l'actual institut Barri del Carme, situada al carrer de la Beneficència, que confronta: al nord, c/ Na Jordana; sud, edifici amb entrada amb el carrer de la Beneficència 16 i parcel·la municipal destinada a xarxa viària; est, mitgera d'edifici en c/ Na Jordana 25 i 27 i parcel·la destinada a ampliació de l'institut, i oest, carrer de la Beneficència. Referència cadastral 1354869VC9931T4716WT.  
La dita parcel·la és resultat de les operacions de segregació i agrupació següents aprovades per l'Ajuntament de València mitjançant acord de la Junta de Govern Local de data 10 de març del 2006:  
1. Segregar de la finca registral 1.094, inscrita en el Registre de la Propietat número deu dels de València, al tom 704, llibre 21, foli 158, de 2.430 metres quadrats, destinada a xarxa viària, la finca següent:  
Parcel·la de 409,17 metres quadrats que confronta: nord, parcel·la de xarxa viària, hui part del carrer de la Beneficència, a segregar de la finca 262; sud, parcel·la edificada amb el número 18 del carrer de la Beneficència, destinada a xarxa viària (prolongació del c/ Dr. Chiarri); est, resta finca matriu de la qual se segrega, hui part de la parcel·la de l'IES Barri del Carme, i oest carrer de la Beneficència  
Una vegada efectuada la segregació la finca matriu de 2.021,25 metres quadrats de superfície quedarà destinada a ús escolar, amb els límits següents: nord, parcel·la escolar i carrer de Na Jordana; sud, parcel·la edificada amb el número 18 del carrer de la Beneficència, destinada a xarxa viària (prolongació del c/ Dr. Chiarri); est: mitgera amb el número 27 del carrer de Na Jordana i posteriors dels edificis que donen al carrer del Marqués de Caro, i oest, parcel·la segregada destinada a xarxa viària.  
2. Segregar de la finca registral 262, inscrita en el Registre de la Propietat número deu dels de València, al tom 2.940, llibre 97, foli 262, de 164 metres quadrats, amb destí a xarxa viària, la finca de: 93,57 metres quadrats de superfície que confronta: nord, carrer de Na Jordana; sud, parcel·la de xarxa viària, hui part del carrer de la Beneficència, a segregar de la finca 1094; est, resta de finca matriu de la qual se segrega, hui part de la parcel·la de l'IES Barri del Carme, i oest, carrer de la Beneficència.  
Una vegada efectuada la segregació, la finca matriu de 70,43 metres quadrats de superfície quedarà destinada a ús escolar, amb els límits següents: nord; carrer de Na Jordana, sud i est, parcel·la escolar, i oest, parcel·la segregada destinada a xarxa viària.  
3. Agrupar les parcel·les resultants de les segregacions descrites configurant així la parcel·la de 2.091,68 metres quadrats de superfície.  
Segon  
La cessió es realitza amb la finalitat de destinar les parcel·les a la regularització patrimonial i ampliació de l'institut Barri del Carme, de mode permanent, i mantenir la destinació durant tot el temps de la seua duració, de manera que si esta s'altera, revertirà l'immoble a l'ajuntament amb totes les seues pertinences i accessions.   
Tercer  
Agrupar les parcel·les acceptades, de 1.121,60 metres quadrats 2.091,68 metres quadrats. La parcel·la agrupada respon a la descripció següent:  
«Parcel·la de 3.213,28 metres quadrats de superfície, situada a València, carrer de la Beneficència, que confronta: al nord amb el carrer de Na Jordana, posterior de les vivendes del carrer de Na Jordana 25 i 27 i lateral del número 11 del carrer del Marqués de Caro; sud amb el carrer del Doctor Chiarri; est, amb la mitgera dels números 25 i 27 del carrer de Na Jordana i el carrer del Marqués de Caro, i oest, amb el carrer de la Beneficència».  
Quart  
Donar d'alta en l'Inventari General de Béns i Drets de la Generalitat Valenciana la parcel·la descrita en el punt anterior en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i sol·licitar al registrador de la Propietat corresponent la inscripció, basant-se en el que disposa l'article 113 de la Llei 33/2003, de Patrimoni de les Administracions Públiques.  
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la llei 14/2003, de 10 d'abril, de Patrimoni de la Generalitat Valenciana.  
València, 10 de maig del 2006.. El conseller d'Economia, Hisenda i Ocupació: Gerardo Camps Devesa.